ປະທານາທິບໍດີອິຣ່ານ ອອກເດີນທາງໄປຢ້ຽມຢາມ ຂົງເຂດອາເມຣິກາລາຕິນ
​ເຈົ້າ​ໜ້າ​ທີ່​ສະຫະລັດ​ໄດ້​ຮຽກຮ້ອງ​ພວກ​ປະເທດ​ ໃນ​ເຂດ​ອາ​ເມຣິກາ​ລາຕີ​ນ ຈົ່ງ​ຢ່າ​ໄດ້​ຜູກ​ ສາຍ​ພົວພັນ​ທີ່​ເລິກ​ເຊິ່ງຂຶ້ນ ກັບ​ອີຣ່ານ.
ປະທານາທິບໍດີອີຣ່ານ ທ່ານ Mahmoud Ahmadinejad ອອກເດີນທາງໃນວັນອາທິດ ມື້ນີ້ ໄປຢ້ຽມຢາມຂົງເຂດອາເມຣິກາລາຕີນ ເປັນເວລາ 5 ມື້ ຊຶ່ງບັນດາເຈົ້າໜ້າທີ່ສະຫະ ລັດບັນລະຍາຍວ່າ ເປັນຮ່ອງຮອຍຂອງການດິ້ນຮົນແບບຈົນຕາແຈ ສໍາລັບປະເທດທີ່ຖືກ ລົງໂທດຢ່າງໜັກກ່ຽວກັບໂຄງການນີວເຄລຍ ທີ່ເປັນບັນຫາໂຕ້ແຍ້ງຂອງຕົນນັ້ນ ທ່ານອາມາດີເນຈາດ ຈະທໍາການຢ້ຽມຢາມ Venezuela ເປັນແຫ່ງທໍາອິດ ຫລັງຈາກນັ້ນ ຈະຢຸດແວ່ຢ້ຽມຢາມປະເທດ Nicaragua, ຄິວບາແລະເອກົວດໍ ສື່ມວນຊົນແຫ່ງລັດອີ ຣ່ານໄດ້ລົງຂ່າວອ້າງຄໍາເວົ້າຂອງປະທານາທິບໍດີ ທີ່ກ່າວຍ້ອງຍໍຈິດໃຈແຫ່ງການປະຕິວັດ ຂອງຄະນະນໍາພາຂອງພວກປະເທດເຫລົ່ານັ້ນ ໃນຫວ່າງບໍ່ເທົ່າໃດປີຜ່ານມານີ້ ປະທານາທິບໍດີຂອງອີຣ່ານໄດ້ຫັນໄປສະແຫວງຫາການ ສະໜັບສະໜູນ ຈາກພວກຜູ້ນໍາຫົວນິຍົມຊ້າຍແລະຕໍ່ຕ້ານອາເມຣິກາ ໃນເຂດອາເມຣິກາ ລາຕີນ ໂດຍສະເພາະປະທານາທິບໍດີ Hugo Chavez ແຫ່ງ Venezuela ຊຶ່ງສ້າງ ຄວາມກັງວົນໃຈ ໃຫ້ແກ່ລັດຖະບານກຸງວໍຊິງຕັນຢ່າງຫລວງຫລາຍນັ້ນ ໃນວັນສຸກຜ່ານມານີ້ ບັນດາເຈົ້າໜ້າທີ່ສະຫະລັດໄດ້ຮຽກຮ້ອງພວກປະ ເທດໃນເຂດອາເມ ຣິກາລາຕີນ ຈົ່ງຢ່າໄດ້ຜູກສາຍພົວພັນທີ່ເລິກເຊິ່ງຂຶ້ນກັບອີຣ່ານ ທ່ານນາງ Victoria Nuland ໂຄສົກປະຈໍາກະຊວງການຕ່າງປະເທດສະຫະລັດໄດ້ກ່າວ ຫາລັດຖະບານອີຣ່ານວ່າ ກໍາລັງພະຍາຍາມຢ່າງສຸດຂີດຊອກຫາເພື່ອນມິດ ແລະເດີນທາງ ໄປທົ່ວເພື່ອທ່ຽວຊອກຫາພັນທະມິດໃໝ່ ໃນລະຫວ່າງການທ່ຽວຢ້ຽມຢາມຂອງທ່ານຄັ້ງນີ້ ທ່ານອາມາດີເນຈາດຈະພົບປະກັບປະທາ ນາທິບໍດີ Hugo Chavez ແຫ່ງ Venezuelaແລະເຂົ້າຮ່ວມໃນພິທີເຂົ້າຮັບຕໍາແໜ່ງຂອງ ປະທານາທິບໍດີ Daniel Ortega ແຫ່ງ Nicaragua ນໍາ